turjo4nis/wikipedia-bn-dump-20250701 huggingface dataset:
তাম-এ গিলাস

তাম-এ গীলাস (; ) আব্বাস কিয়ারোস্তামি পরিচালিত ইরানি চলচ্চিত্র যা ১৯৯৭ সালে মুক্তি পায়। ছবিটিতে মিনিমালিজমের সুস্পষ্ট উপস্থিতি লক্ষ্য করা যায়। কিয়ারোস্তামি এই ছবির জন্য কান চলচ্চিত্র উৎসবে পাম দোর অর্জন করেন।

কাহিনী সূত্র 
জনাব বাদী একজন মধ্যবয়স্ক ইরানি লোক। তিনি তেহরানের আশেপাশে গাড়ি চালিয়ে যে কোন একজন মানুষ খুঁজছেন যে তার একটি কাজ করে দিতে পারবে। বিনিময়ে তিনি তাকে অনেক অর্থ দেবেন। একসময় বোঝা যায় কাজটি হল তাকে সমাধিস্থ করা। তিনি সেই রাতেই আত্মহত্যা করবেন এবং মারা যাওয়ার পর তাকে সমাধিস্থ করার জন্যই কাউকে খুঁজছেন। ইতোমধ্যে এক পাহাড়ি বিরানভূমিতে তিনি নিজের কবর খুঁড়ে ফেলেছেন। তার মানে ঐ ব্যক্তির কাজ হবে কেবল ভোরে এসে তাকে মাটিচাপা দিয়ে যাওয়া। তিনি অনেকগুলো ঘুমের ওষুধ খেয়ে এই কবরেই শুয়ে থাকবেন। একসময় মারা যাবেন। আর ভোরে এসে তাকে ঐ ব্যক্তি মাটিচাপা দিয়ে যাবে। কবরের পাশে কথামতো অর্থকড়ি-সহ তার গাড়ি থাকবে। মাটি চাপা দেয়ার পর ওই ব্যক্তি গাড়ি নিয়ে চলে যাবে।

ঘুরতে ঘুরতে তিনি তিনজনের দেখা পান। প্রথমজন এক কুর্দি সৈনিক যে কবর দেখামাত্রই দৌড়ে পালায়। সে মনে করে লোকটি পাগল হয়ে গেছে। দ্বিতীয় ব্যক্তি ইরানি হওজায় অধ্যয়নরত এক আফগান শিক্ষার্থী। ইসলামে আত্মহত্যা নিষেধ—কোরআনের আয়াত উল্লেখ করে এই ছাত্র তাকে তা বোঝানোর চেষ্টা করে। তৃতীয়জন ইরান জাতীয় জাদুঘরে কর্মরত এক বয়স্ক আজেরি চর্মসংরক্ষণবিদ। এই ভদ্রলোক তাকে আত্মহত্যা করতে নিরুৎসাহিত করেন। এই ব্যক্তি বলেন যে, তিনি নিজেও একবার দাম্পত্য কলহে জর্জরিত হয়ে আত্মহত্যার চেষ্টা করেছিলেন। বেঁচে যাওয়ার পর তিনি বুঝেছিলেন জীবন অনেক মূল্যবান। তিনি আত্মহত্যার জন্য বেরিয়েছিলেন খুব ভোরে লম্বা এক দড়ি নিয়ে। তারপর তিনি উঠে পড়েন তুঁতগাছে দড়ি বাঁধতে। কৌতূহলবশত তিনি খেয়ে ফেলেন একটি তুঁতফল, তারপর আরেকটি, তারপর আরও একটি। এভাবে সকাল হয়ে যায় সুমিষ্ট তুঁতফল খেতে খেতে। সকালে স্কুলগামী বাচ্চারা আসে তুঁতগাছের নিচে, তাকে বলে গাছটি ঝাঁকিয়ে দিতে। বৃষ্টির মতো তুঁতফল ঝড়তে থাকে তখন, বাচ্চারা খুশি হয়ে পেটপুরে খায়। তারপর ওই লোক ভাবেন কেবল সামান্য তুঁতফল খাওয়ার জন্য হলেও পৃথিবীতে বাঁচা যায়! তারপর তার স্ত্রীর জন্য তিনি কিছু ফল নিয়ে বাসায় ফিরে যান। তারপরও আত্মহত্যা করতে চাইলে তিনি বাদীকে সহযোগিতার আশ্বাস দেন।

বাদী অনেক সময় ধরে সিদ্ধান্তহীনতায় ভোগেন। গভীর রাত্তিরে একসময় কবরে গিয়ে শুয়ে পড়েন। তখনই বজ্রপাত শুরু হয়। বাদী কবর থেকে আকাশ দেখতে থাকেন। তিনি মারা গিয়েছেন কি-না তা পরিষ্কারভাবে বোঝা যায় না। সিনেমা শেষ হয় ভোরের দৃশ্য দিয়ে। দেখা যায় ভোরবেলা সেই বিস্তীর্ণ পাহাড়ি এলাকা। সিনেমার শেষ দৃশ্যে “তাম-এ গীলাস” ছবিরই শুটিং হতে দেখা যায়।

প্রতিক্রিয়া 
অধিকাংশ সমালোচকই প্রশংসা করেছেন। রিভিউ সংগ্রাহক রটেন টম্যাটোস-এ এর রেটিং ৮১% অর্থাৎ শতকরা ৮১ জন সমালোচকই প্রশংসা করেছেন। ক্রাইটেরিয়ন কালেকশন ১৯৯৯ সালের ১লা জুন এটিকে তাদের এক্সক্লুসিভ ফিল্ম কালেকশনের অন্তর্ভুক্ত করেছে।

বহিঃসংযোগ 
 
 Criterion Collection essay by Godfrey Cheshire 
 DVD review of Taste Of Cherry
 Taste of Cherry at RottenTomatoes.com

১৯৯৭-এর চলচ্চিত্র
১৯৯০-এর দশকের নাট্য চলচ্চিত্র‎
ইরানি চলচ্চিত্র
ফার্সি ভাষার চলচ্চিত্র
আব্বাস কিয়ারোস্তামি পরিচালিত চলচ্চিত্র
পাল্ম দর বিজয়ী
আত্মহত্যা সম্পর্কে চলচ্চিত্র
আত্মবাচক চলচ্চিত্র
ইরানের পটভূমিতে চলচ্চিত্র
১৯৯৭-এর নাট্য চলচ্চিত্র
আমুর নদী

আমুর নদী () পূর্ব মধ্য এশিয়ার একটি নদী। শিল্কা ও আর্গুন নদীর মিলিত স্রোতধারায় এর উৎপত্তি। আমুর নদী দক্ষিণ-পূর্ব দিকে প্রবাহিত হয়ে রাশিয়া ও গণচীনে প্রায় ১,৬১০ কিলোমিটার দীর্ঘ সীমান্ত গঠন করেছে। এরপর এটি উত্তর-পূর্ব দিকে প্রবাহিত হয়ে নিকোলাইয়েভ্‌স্ক-না-আমুরে শহরের কাছে তার্তারি প্রণালীতে পতিত হয়েছে। ২,৮৭৪ কিলোমিটার দীর্ঘ আমুর নদী বিশ্বের সবচেয়ে প্রধান নদীগুলির একটি। উপনদীগুলি গণনায় ধরে আমুর নদীব্যবস্থার মোট দৈর্ঘ্য ৪,৪১৬ কিলোমিটার। আমুরের সমগ্র দৈর্ঘ্য নৌপরিবহনের উপযোগী। শিল্কা উপনদীটি রাশিয়ার স্রেতেন্সক শহর পর্যন্ত নাব্য। শীতকালে ছয় মাস আমুর নদী নৌপরিবহনের উপযোগী থাকে না। এর প্রধান উপনদীগুলির মধ্যে আছে জেয়া, সোঙ্গুয়া, উসসুরি এবং বুরেয়া। নদীটি চীনে হেইলং জিয়াং নামে পরিচিত। এর তীরে অবস্থিত প্রধান চীনা শহরগুলি হল আহুই এবং তোংজিয়াং। অন্যদিকে আমুর তীরবর্তী প্রধান রুশ শহরগুলি হল ব্লাগোভেশ্চেন্সক, খাবোরভ্‌স্ক, কোমসোমোল্‌স্ক-না-আমুরে এবং নিকোলাইয়েভ্‌স্ক-না-আমুরে।

তথ্যসূত্র 

চীনের নদী
রাশিয়ার নদী
এশিয়ার আন্তর্জাতিক নদী
আন্তঃসীমান্ত নদী
অন্তর্দেশীয় মঙ্গোলিয়ার নদী
এ পারফেক্ট ওয়ার্ল্ড

আ পারফেক্ট ওয়ার্ল্ড (ইংরেজি ভাষায়: A Perfect World)১৯৯৩ খ্রিষ্টাব্দে মুক্তিপ্রাপ্ত ক্লিন্ট ইস্টউড পরিচালিত একটি চলচ্চিত্র। এর মূল চরিত্রে অভিনয় করেছেন কেভিন কসনার এবং ক্লিন্ট ইস্টউড। চলচ্চিত্রটির নামকরণ করা হয়েছে এই ছবিরই একটি কথোপকথন থেকে। পলাতক কয়েদিকে খুঁজে বের করার দায়িত্বে নিয়োজিত পুলিশদের একজন বলে, "In a perfect world we'd all lock arms and thrash the bushes till he turned up"। এর জবাবে অপরাধ বিশেষজ্ঞ স্যালি গার্বার বলে, "In a perfect world things like this wouldn't happen in the first place"।

কাহিনী সূত্র 
"রবার্ট বুচ হেইন্স" (কেভিন কসনার) ও "টেরি পিউ" জেল থেকে পালায়। বুচ কোন জঘন্য অপরাধী না, কিন্তু পিউয়ের অপরাধের সীমা-পরিসীমা নেই। তারা এক আবাসিক এলাকায় যা গাড়ি চালিয়ে। খাবার সংগ্রহের জন্য এক বাড়িতে ঢুকে পিউ। গিয়ে গৃহিনীকে ধর্ষণ করার চেষ্টা করে। বুচ গৃহিনীকে বাঁচায়। কিন্তু ততক্ষণে প্রতিবেশে জানাজানি হয়ে গেছে যে, দুই আসাম প্রবেশ করেছে। অগত্যা তারা গৃহিনীর ছোট ছেলেকে জিম্মি হিসেবে নিয়ে যায়। তিনজনে গাড়িতে করে যেতে থাকে। তাদের তাড়া করা শুরু করে টেক্সাসের রেঞ্জার রেড গার্নেটের নেতৃত্বে একটি পুলিশ দল।

বুচ পিউকে খুন করে, কারণ পিউয়ের হাতে ছোট্ট ছেলেটিও যৌন হয়রানির শিকার হতে যাচ্ছিল। তারপর শুরু হয় বুচ ও ছোট্ট ছেলে ফিলিপের যাত্রা। দুজনেই দুজনকে ভালবেসে ফেলে। গোঁড়া ইহুদি পরিবারে থাকায় ফিলিপের সাধারণ মার্কিন বাচ্চাদের মত আনন্দ করতে পারেনি এতোদিন। তার অনেক সাধ পূরণে সাহায্য করে বুচ। আলাস্কা যাওয়ার পথে এক বাড়িতে রাত কাটায় তারা। বাড়ির গৃহকর্তা তার ছোট্ট ছেলেকে খুব মারধোর করে। সইতে না পেরে বুচ তাকে মারতে উদ্যত হয়। ফিলিপ মনে করে সত্যই বুচ লোকটিকে মেরে ফেলবে। অগত্য সে বুচকে গুলি করে। পিস্তল কুয়ায়ে ফেলে দিয়ে পালিয়ে যায়। বুচ পেছন পেছন যায় আর বলে, সে তাদের খুন করতো না, কারণ সে জীবনে মাত্র দুটি খুন করছে। প্রথমটি তার মাকে অত্যাচার করার জন্য এক জনকে আর দ্বিতীয়টি এই ফিলিপকে বাঁচানোর জন্য। এভাবেই কাহিনী শেষের দিকে এগিয়ে যায়, যে কাউকে কাঁদতে বাধ্য করার পরিবেশ সৃষ্টির চেষ্টা করে।

প্রতিক্রিয়া 
চলচ্চিত্রটি সমালোচকদের কাছে প্রশংসিত হয়েছে। রিভিউ সংগ্রাহক সাইট রটেন টম্যাটোস-এর এর রেটিং ৮৫% অর্থাৎ শতকরা ৮৫ জন সমালোচকই এর প্রশংসা করেছেন। শিকাগো সান-টাইম্‌সের রজার ইবার্ট বলেছেন, "a film any director alive might be proud to sign"। অনেকেই একে ইস্টউডের অন্যতম সেরা বডি ওয়ার্ক বলে আখ্যা দিয়েছেন। পলাতক কয়েদি ও ছোট্ট ছেলের মধ্যে সম্পর্কের দৃশ্যগুলো তার অন্যতম সেরা কাজ বলে বিবেচিত হয়ে থাকে।

গোঁড়া ইহুদি পরিবার সম্পর্কে কিছুটা পক্ষপাতগ্রস্ত হয়ে পড়ার জন্য অনেকেই এর সমালোচনা করেছেন। এখানে দেখা যায়, ফিলিপ জীবনে কটন ক্যান্ডি খায় নি, জন্মদিন পালন করতে পারেনি। বর্তমানে ধার্মিক ইহুদি পরিবারগুলোর অবস্থা পুরোপুরি এরকম নয় বলেই সমালোচনাগুলো হয়েছে।

বহিঃসংযোগ 
 
 আ পারফেক্ট ওয়ার্ল্ড - রটেন টম্যাটোস

১৯৯৩-এর চলচ্চিত্র
ক্লিন্ট ইস্টউড পরিচালিত চলচ্চিত্র
মার্কিন চলচ্চিত্র
ইংরেজি ভাষার চলচ্চিত্র
নব্য ওয়েস্টার্ন চলচ্চিত্র
ওয়ার্নার ব্রসের চলচ্চিত্র
বন্ধুত্ব সম্পর্কিত চলচ্চিত্র
মার্কিন অপরাধ নাট্য চলচ্চিত্র
১৯৬৩-এর পটভূমিতে চলচ্চিত্র
ক্লিন্ট ইস্টউড প্রযোজিত চলচ্চিত্র
টেক্সাসে ধারণকৃত চলচ্চিত্র
সাউথ ক্যারোলাইনায় ধারণকৃত চলচ্চিত্র
১৯৯০-এর দশকের ইংরেজি ভাষার চলচ্চিত্র
১৯৯০-এর দশকের মার্কিন চলচ্চিত্র
বোড়ো ভাষা

বোড়ো ভাষা হল চীনা-তিব্বতি ভাষাপরিবারের অন্তর্ভুক্ত বোড়ো-গারো গোষ্ঠীর অন্তর্ভুক্ত একটি ভাষা। এটি ভারতের আসাম রাজ্যের বড়োল্যান্ড ক্ষেত্রীয় পরিষদ-স্বায়ত্তশাসিত অঞ্চলের স্থানীয় এবং সরকারি ভাষা। এছাড়াও ঐ রাজ্যের সহ-সরকারী ভাষা এবং ভারতে অষ্টম অনুসূচী অনুসারে মান্যতা প্রাপ্ত বাইশটি ভাষার মধ্যে বোড়ো একটি।

বংশানুক্রম 
বোড়ো ভাষা তিব্বতি-বর্মী পরিবারের একটি ভাষা। এটি বংশগতভাবে অসমের দিমাসা ভাষা এবং মেঘালয়ের গারো ভাষার সাথে সম্পর্কিত। এছাড়াও ত্রিপুরার ককবরক ভাষার সাথেও এর ঘনিষ্ঠ সম্পর্ক আছে।

ইতিহাস 
১৯১৩ সাল থকে বোড়ো সংগঠনগুলি রাজনৈতিক ও সামাজিক আত্মপরিচয়ের ব্যাপারে সচেতন হয়ে ওঠে/১৯৬৩ সালে অসমের বোড়োপ্রধান এলাকাগুলির প্রাথমিক স্কুলগুলিতে শিক্ষার মাধ্যম হিসেবে বোড়োর প্রচলন হয়। বর্তমানে ভাষাটি মাধ্যমিক স্তর পর্যন্ত প্রচলিত এবং অসম অঙ্গরাজ্যের একটি সরকারী ভাষা। গৌহাটি বিশ্ববিদ্যালয়ে ১৯৯৬ সাল থেকে বোড়ো ভাষা ও সাহিত্যের উপর একটি স্নাতকোত্তর কোর্স প্রদান করা হচ্ছে। যদিও ইদানীং ভাষাটির উপর বাংলা ভাষার প্রভাব বৃদ্ধি পেয়েছে, তা সত্ত্বেও উদালগুড়ি জেলা ও তার আশেপাশে ভাষাটি স্বরূপে এখনও বিরাজমান।

উপভাষা 
কাছারি, মেচ উপভাষাগুলি বোড়ো ভাষার উপভাষা।

লিখন পদ্ধতি 

বোড়ো হ'ল অসমের পাশাপাশি উত্তর-পূর্ব ভারতের একটি প্রাচীন ভাষা। কিছু বিদ্বান পরামর্শ দিয়েছেন যে ভাষাটির হারিয়ে যাওয়া লিপি দেওধাই নামে পরিচিত। ১৯৭৫ সাল থেকে দেবনাগরী লিপিটি ব্যবহার করে ভাষাটি লেখা হচ্ছে। আমরা দেখতে পাই উনিশ শতক থেকেই এটি ব্যাপকভাবে বিকাশ শুরু করেছিল।

আরও দেখুন 
 বোড়ো জাতি
 বোড়ো সাহিত্য সভা
 ককবরক ভাষা

তথ্যসূত্র

বহিঃসংযোগ 
 বোড়ো ভাষার উপর এথনোলগ রিপোর্ট
 Abley, Mark (2006) The Verbs of Boro , Lost Magazine , March 2006
 Bodoland.org 
 Boro Language

ভারতের ভাষা
আসামের সংস্কৃতি
তিব্বতি-বর্মী ভাষা
ভারতের সরকারি ভাষাসমূহ
আসামের ভাষা
সরকারীভাবে ভারতীয় লিপিতে লেখা ভাষা
সাহিত্য অকাদেমি স্বীকৃত ভাষা
দেবনাগরী লিপিতে লেখা ভাষা
রবি বসু

রবি বসু (জন্ম: ১১ আগস্ট ১৯২৭ - মৃত্যু: ৩ মে ২০০৩) একজন চলচ্চিত্র সাংবাদিক ।

রবি বসু বর্তমান পশ্চিমবঙ্গের মেদিনীপুর জেলার তমলুকের বাসিন্দা ছিলেন । তার পিতার নাম নিরাপদ এবং মাতার নাম আদরবালা । তার ছোটবেলা তমলুকে কাটে । তিনি স্থানীয় হ্যামিলটন স্কুলে পড়াশোনা করতেন । তিনি ম্যাট্রিকুলেশন দেবার আগেই কলকাতায় চলে আসেন । জীবিকার সন্ধানে প্রথমে চায়ের দোকানের টেবিল বয়, পান বিড়ির দোকানওয়ালা, প্রেসের কম্পোজিটর প্রভৃতি নানা কাজ করেছেন ।

১৯৫১ খ্রিষ্টাব্দে রূপাঞ্জলি পত্রিকার সম্পাদকীয় দপ্তরে যোগ দেন । পরে রূপমঞ্চ থেকে প্রসাদ এরকম বহু সিনেমা এবং সাহিত্য পত্রিকার সম্পাদনা করেছেন । আনন্দবাজার পত্রিকার চলচ্চিত্র বিভাগ ছাড়াও দেশ পত্রিকার চিফ সাব এডিটর হিসেবেও কাজ করেছেন । চলচ্চিত্র সাংবাদিকদের সংগঠন বেঙ্গল ফিল্ম জার্নালিস্টস অ্যাসোসিয়েশনের বা বিএফজেএর সভাপতি ছিলেন দীর্ঘদিন । চলচ্চিত্র তারকাদের নিয়ে লেখা তার বই সাতরঙ । প্রসাদ পত্রিকার সম্পাদনার ক্ষেত্রেও তার অবদান মনে রাখার মত । তিনি কলেজ স্ট্রিট পত্রিকার পরিকল্পক এবং রূপকার ছিলেন ।

তথ্যসূত্র 

সংসদ বাঙালি চরিতাভিধান - দ্বিতীয় খণ্ডের সংযোজন - সাহিত্য সংসদ

বাঙালি সাংবাদিক
১৯২৭-এ জন্ম
২০০৩-এ মৃত্যু
চীনের প্রশাসনিক বিভাজন

পূর্ব এশিয়ার রাষ্ট্র গণচীনকে প্রশাসনিকভাবে সর্বোচ্চ স্তরে প্রদেশ，স্বায়ত্তশাসিত অঞ্চল এবং কেন্দ্রশাসিত পৌরসভাতে বিভক্ত। প্রদেশ ও স্বায়ত্তশাসিত অঞ্চলগুলি স্বায়ত্তশাসিত অঙ্গরাজ্য জেলা, স্বায়ত্তশাসিত এবং শহরে বিভক্ত। জেলাগুলি স্বশাসিত জেলা এবং শহর মহকুমা, সংখ্যালঘু জাতির মহকুমা এবং ক্ষুদ্র নগরে বিভক্ত। প্রয়োজন হলে রাষ্ট্র বিশেষ প্রশাসনিক অঞ্চল প্রতিষ্ঠা করতে পারে।

বর্তমানে চীনে ৪টি কেন্দ্রশাসিত পৌরসভা, ২৩টি প্রদেশ，পাঁচটি স্বায়ত্তশাসিত অঞ্চল এবং ২টি বিশেষ প্রশাসনিক অঞ্চলনসহ মোট ৩৪টি প্রদেশ পর্যায়ের প্রশাসনিক ইউনিট আছে।

৪টি কেন্দ্রশাসিত মহানগর হল বেইজিং, সাংহাই, থিয়েনচিন ও ছুংছিং।

২৩টি প্রদেশ নিম্নরূপ:

৫টি স্বায়ত্তশাসিত অঞ্চল নিচের মতন:

এছাড়াও হংকং ও মাকাউ নামের দুইটি বিশেষ প্রশাসনিক অঞ্চল আছে।

চীনের প্রশাসনিক বিভাজন
এশিয়ার দেশের প্রশাসনিক উপবিভাগ
চীনের প্রশাসনিক উপবিভাগ
হেনরি বেভারিজ

হেনরী বেভারীজ (১৮৩৭-১৯২৯) একজন ব্রিটিশ কর্মকর্তা ও ইতিহাসবিদ। তিনি স্কটল্যান্ডে জন্মগ্রহণ করেন। ১৮৫৮ সালে তিনি চাকুরীর জন্য ভারতে আসেন। তিনি ময়মনসিংহে সহকারী ম্যাজিস্ট্রেট ও কালেক্টর পদে প্রথম নিয়োগ লাভ করেন। এরপর বিভিন্ন সময় ঝিনাইদহ, যশোর, নদীয়া, মেদিনীপুর, সিলেট, মণিপুর, কোচবিহার, ঢাকা, নোয়াখালী, হুগলি, বরিশাল, চট্টগ্রাম, বরিশাল, রংপুর, পাবনা, চব্বিশ পরগণা, ফরিদপুর, বীরভূম, হুগলি ও মুর্শিদাবাদে কর্মরত ছিলেন। পরবর্তীতে ব্রিটেনে ফিরে গিয়ে ভারতের ইতিহাস, ভাষা, শাসক ও জনগণ সম্পর্কে অধ্যয়ন করেন এবং এ বিষয়ে গ্রন্থ রচনা করেন। ১৮৯০ সালে তিনি এশিয়াটিক সোসাইটি অব বেঙ্গল-এর প্রেসিডেন্ট নির্বাচিত হন। ১৯২৯ সালে তিনি লন্ডনে মৃত্যুবরণ করেন।

গ্রন্থ সমূহ 

 Comprehensive History of India (৩ খণ্ড, লন্ডন, ১৮৫৮-৬২)
 Life and Manners in Bengal
 Christianity in India
 Were Sundarbans Inhabited in Ancient Times?
 Timur’s Apocryphal Memoirs
 The Trial of Maharaja Nanda Kumar, A Narrative of a Judicial Murder (১৮৮৬)
 District of Bakarganj: Its History and Statistics ১৮৭৬
 ‘Warren Hastings in Lower Bengal
 The Story of Nuncumar and the Impeachment of Sir Elijah Impey
 The Trial of Maharaja Nanda Kumar

তথ্যসূত্র

আরও দেখুন 
 এ্যানেট সুসানা এ্যাক্রয়েড বেভারীজ

বহিঃসংযোগ 

বাংলার নবজাগরণ
১৮৩৭-এ জন্ম
১৯২৯-এ মৃত্যু
এশিয়াটিক সোসাইটির সভাপতি
ব্রিটিশ ভারততত্ত্ববিদ
ব্রিটিশ অনুবাদক
হিন্দু মহিলা বিদ্যালয়

হিন্দু মহিলা বিদ্যালয় ছিল এ্যানেট এ্যাক্রয়েডের দ্বারা প্রতিষ্ঠিত কলকাতার এন্টালী থানা এলাকার ২২,বেনিয়া পুকুর লেনে অবস্থিত একটি আবাসিক বিদ্যালয়। এর আগে বেথুন ১৮৪৯ সালে মহিলাদের জন্য বেথুন স্কুল স্থাপন করেছিলেন। কিন্তু এই বিদ্যালয় ছাত্রীদের সেই ভাবে আকর্ষণ করেতে পারেনি। এই বিদ্যালয়টি সেকালে প্রভাবশালী ধর্মপ্রচারের সঙ্গে সঙ্গে নারী শিক্ষাপ্রচারে এক ব্যতিক্রমি স্বাতন্ত্র্য বজায় রেখেছিল। সেইকালে বালকদের যেমন বিদ্যালয় ছিল ঠিক তেমনই সুবিধাযুক্ত বিদ্যালয় বালিকাদের জন্য এ্যানেট এ্যাক্রয়েড মাত্র ১২ জন ছাত্রীদের নিয়ে বিদ্যালয়টির প্রতিষ্ঠা করেছিলেন। যোগেশ চন্দ্র বাগলের মতে ১৮ নভেম্বর ১৮৭৩ সালে বিদ্যালয়টি প্রতিষ্ঠা হয়, এবং ডেভিড কফের মতে বিদ্যালয়টি ১৮ সেপ্টেম্বর ১৮৭৩ প্রতিষ্ঠা হয়। দ্বারকানাথ গাঙ্গুলী বিদ্যালয়টির প্রধান শিক্ষক ছিলেন। এবং আনন্দমোহন বসু এবং দুর্গামোহন দাস এই বিদ্যালয়টির খরচা বহন করতেন। শিবনাথ শাস্ত্রী ও মনমোহন ঘোষ এই বিদ্যালয়টির সাথে জড়িত ছিলেন। জে বি ফিয়ার এই বিদ্যালয়টির সান্মানিক শিক্ষিকা ছিলেন। বিদ্যালয়টি এ্যানেটের তত্বাবধানে পাশ্চাত্য ধারা মতে বরাবর চলেছিল।১৮৭৫ সালের ৬ এপ্রিল হেনরী বেভারীজের সাথে এ্যানেট এ্যাক্রয়েডের বিবাহের পরে, বিদ্যালয়টি অল্প সময়ের জন্য বন্ধ ছিল (মার্চ ১৮৭৬ সাল পর্যন্ত)।পরে ১ জুন ১৮৭৬ সালে বঙ্গ মহিলা বিদ্যালয় নামে আবার চালু হয়েছিল।

তথ্যসূত্র 

 রামতনু লাহিড়ী ও তৎকালীন বঙ্গসমাজ-শিবনাথ শাস্ত্রী, পৃঃ ১৬৭-১৭০,নিউ এজ্‌ পাবলিসার্স পাঃ লিঃ
 সংসদ বাঙালি চরিতাভিধান-চতুর্থ সংস্করণ-প্রথম খন্ড-অঞ্জলি বসু 
 William Beveridge, India Called Them, London, 1947; M D Hussain, 19th Century Indian Historical Writing In English, Calcutta, 1992.

আরও দেখুন 
 এ্যানেট সুসানা এ্যাক্রয়েড বেভারীজ
 হেনরী বেভারীজ
 বঙ্গ মহিলা বিদ্যালয়
 বেথুন স্কুল
 বেথুন কলেজ
 জন এলিয়ট ড্রিঙ্কওয়াটার বিটন
 কালীকৃষ্ণ মিত্র

বহিঃসংযোগ 
 http://www.indianetzone.com/7/hindu_impetus_female_education_british_india..htm 

বাংলার নবজাগরণ
পশ্চিমবঙ্গের বিদ্যালয়
কলকাতার বিদ্যালয়
পশ্চিমবঙ্গের শিক্ষাপ্রতিষ্ঠান
১৮৭৩-এ ভারতে প্রতিষ্ঠিত
কলকাতার বালিকা বিদ্যালয়
বাংলার নবজাগরণের সঙ্গে যুক্ত শিক্ষাপ্রতিষ্ঠান
১৮৭৩-এ প্রতিষ্ঠিত শিক্ষাপ্রতিষ্ঠান
জ্যাক নিকোলসন

জন জোসেফ "জ্যাক" নিকোলসন (জন্ম: ২২ এপ্রিল ১৯৩৭) হলেন একজন মার্কিন চলচ্চিত্র অভিনেতা। নিউরোটিক চরিত্রগুলোকে সুন্দরভাবে ফুটিয়ে তোলার জন্য তিনি বিশ্বব্যাপী পরিচিতি লাভ করেছেন।

নিকোলসন মোট ১২ বার অস্কার মনোনয়ন লাভ করেছেন যার মধ্যে পুরস্কার পেয়েছেন তিন বার: দুই বার সেরা অভিনেতা এবং এক বার সেরা পার্শ্ব অভিনেতা হিসেবে। ওয়াল্টার ব্রেন্যান ও নিকোলসন যৌথভাবে পুরষদের মধ্যে অভিনয়ের জন্য সবচেয়ে বেশি বার অস্কার জিতেছেন। আর সামগ্রিকভাবে ক্যাথরিন হেপবার্নের (৪ বার) পরই তার স্থান। এছাড়াও তিনি মাত্র তিন জন মার্কিন অভিনেতার একজন যারা ১৯৬০-এর দশক থেকে শুরু করে প্রতি দশকেই অন্তত তিন বার করে অভিনয়ের জন্য অস্কার মনোনয়ন লাভ করেছেন। অন্য দুজন হলেন মাইকেল কেইন ও পল নিউম্যান। তার অভিনীত উল্লেখযোগ্য ছবির মধ্যে রয়েছে ইজি রাইডার, ফাইভ ইজি পিসেস, চায়নাটাউন, ওয়ান ফ্লু ওভার দ্য কাকুস নেস্ট, দ্য প্যাসেঞ্জার, দ্য শাইনিং, টার্মস অফ এন্ডিউরমেন্ট, ব্যাটম্যান, আ ফিউ গুড মেন, অ্যাজ গুড অ্যাজ ইট গেট্‌স, অ্যাবাউট শ্মিট, সামথিংস গটা গিভ এবং দ্য ডিপার্টেড।

চলচ্চিত্রের তালিকা

তথ্যসূত্র

বহিঃসংযোগ 
 
 Rolling Stone Interview with Jack Nicholson  
 
 Jack Nicholson Fansite 
 The Jackulator 9000 Forums  

মার্কিন চলচ্চিত্র অভিনেতা
মার্কিন নাস্তিক
শ্রেষ্ঠ অভিনেতা বিভাগে বাফটা পুরস্কার বিজয়ী
শ্রেষ্ঠ অভিনেতা বিভাগে একাডেমি পুরস্কার বিজয়ী
হলিউড ওয়াক অব ফেইম
ম্যানহাটনের ব্যক্তিত্ব
১৯৩৭-এ জন্ম
কেনেডি সেন্টার সম্মাননা প্রাপক
এএফআই আজীবন সম্মাননা পুরস্কার প্রাপক
২১শ শতাব্দীর মার্কিন অভিনেতা
ইংরেজ বংশোদ্ভূত মার্কিন ব্যক্তি
আইরিশ বংশোদ্ভূত মার্কিন ব্যক্তি
ইতালীয় বংশোদ্ভূত মার্কিন ব্যক্তি
ওয়েলশ বংশোদ্ভূত মার্কিন ব্যক্তি
জার্মান বংশোদ্ভূত মার্কিন ব্যক্তি
জীবিত ব্যক্তি
২০শ শতাব্দীর মার্কিন অভিনেতা
মার্কিন টেলিভিশন অভিনেতা
গোল্ডেন গ্লোব পুরস্কার (সেরা অভিনেতা - নাট্য চলচ্চিত্র) বিজয়ী
গোল্ডেন গ্লোব পুরস্কার (সেরা অভিনেতা - সঙ্গীতধর্মী বা হাস্যরসাত্মক চলচ্চিত্র) বিজয়ী
শ্রেষ্ঠ পার্শ্ব অভিনেতা বিভাগে একাডেমি পুরস্কার বিজয়ী
শ্রেষ্ঠ পার্শ্ব অভিনেতা বিভাগে বাফটা পুরস্কার বিজয়ী
গোল্ডেন গ্লোব পুরস্কার (সেরা পার্শ্ব অভিনেতা - চলচ্চিত্র) বিজয়ী
গোল্ডেন গ্লোব সেসিল বি. ডামিল পুরস্কার বিজয়ী
দাভিদ দি দোনাতেল্লো বিজয়ী
প্রাক্তন রোমান ক্যাথলিক
গ্র্যামি পুরস্কার বিজয়ী
নিউ জার্সির অভিনেতা
নিউ ইয়র্ক শহরের অভিনেতা
স্ক্রিন অ্যাক্টরস গিল্ড পুরস্কার (সেরা অভিনেতা - চলচ্চিত্র) বিজয়ী
ক্যালিফোর্নিয়ার ডেমোক্র্যাট
বঙ্গ মহিলা বিদ্যালয়

বঙ্গ মহিলা বিদ্যালয় ছিল ভারতের প্রথম মহিলা লিবারেল আর্টস কলেজ। ১৮৭৬ সালের ১ জুন কলকাতায় এটি প্রতিষ্ঠিত হয়।

তথ্যসূত্র 

 রামতনু লাহিড়ী ও তৎকালীন বঙ্গসমাজ-শিবনাথ শাস্ত্রী, পৃঃ ১৬৭-১৭০,নিউ এজ্‌ পাবলিসার্স পাঃ লিঃ
 সংসদ বাঙ্গালি চরিতাভিধান-চতুর্থ সংস্করণ-প্রথম খন্ড-অঞ্জলি বসু 
 William Beveridge, India Called Them, London, 1947; M D Hussain, 19th Century Indian Historical Writing In English, Calcutta, 1992.

আরও দেখুন 
 এ্যানেট সুসানা এ্যাক্রয়েড বেভারীজ
 হেনরী বেভারীজ
 মেরি কার্পেন্টার
 হিন্দু মহিলা বিদ্যালয় 
 বেথুন স্কুল
 বেথুন কলেজ
 জন এলিয়ট ড্রিঙ্কওয়াটার বিটন

বাংলার নবজাগরণ
পশ্চিমবঙ্গের বিদ্যালয়
কলকাতার বিদ্যালয়
পশ্চিমবঙ্গের শিক্ষাপ্রতিষ্ঠান
১৮৭৬-এ ভারতে প্রতিষ্ঠিত
বটুক নন্দী

বটুক নন্দী (জন্ম: ১৯২৯ - মৃত্যু: ২৩ সেপ্টেম্বর ২০০১) একজন জনপ্রিয় গিটার শিল্পী, অভিনেতা ও ফুটবলার।

বটুক নন্দীর আদি নিবাস বর্ধমান । তিনি কলকাতায় জন্মগ্রহণ করেন । ব্যবসায়ী পরিবারের সন্তান হয়েও ছোটোবেলা থেকে খেলাধুলা, গানবাজনা, নাটক নিয়েই কাটিয়েছেন । ১৯৪০-এর দশকে মোহনবাগানের গোলরক্ষক ছিলেন । পরে যুক্ত হন অভিনয় জগতে । তিনি নীতিশ মুখোপাধ্যায়, কমল মিত্র এবং মলিনা দেবীর সাথে বহু নাটকে অভিনয় করেছেন । প্রায় দশবছর অভিনয় এবং প্রাইভেট টিউশনি করে ১৯৫৩ খ্রিষ্টাব্দ থেকে গিটার সঙ্গীতে অংশগ্রহণ করেন । তিনি দেবব্রত বিশ্বাসের কাছে রবীন্দ্রসঙ্গীত শিক্ষা করেছিলেন । ১৯৫৬ খ্রিষ্টাব্দে প্রথম গিটার সঙ্গীত রেকর্ড করেন মেগাফোন কম্পানি থেকে । তার অ্যালবামের সংখ্যা প্রায় ৪০টি । রবীন্দ্রসঙ্গীতের প্রায় বাইশটি অ্যালবাম তার অন্যতম কাজ । উত্তমকুমার অভিনীত ছবির গানেই ছিল তার বেশি জনপ্রিয়তা । ষাটের দশকের গোড়ায় গঠিত অর্কেষ্ট্রা পার্টি স্যাবসের প্রতিষ্ঠাতা । তার নিজের প্রতিষ্ঠান ছিল সুরবাহার ।

তথ্যসূত্র 

 সংসদ বাঙালি চরিতাভিধান - দ্বিতীয় খণ্ডের সংযোজন - সাহিত্য সংসদ

বাঙালি যন্ত্রসঙ্গীত শিল্পী
১৯২৯-এ জন্ম
২০০১-এ মৃত্যু
বাঙালি নাট্যব্যক্তিত্ব
বাঙালি ফুটবলার
মিশেল বাশলে

বেরোনিকা মিশেল বাশলে হেরিয়া (স্পেনীয়: Verónica Michelle Bachelet Jeria বেরোনিকা মিশেল্‌ বাশ্‌লে খ়ের্‌য়া) (জন্ম সেপ্টেম্বর ২৯ ১৯৫১) চিলির রাষ্ট্রপতি

জন্ম ও শিক্ষাজীবন

কর্মজীবন

রাজনৈতিক জীবন

পুরস্কার ও সম্মাননা

তথ্যসূত্র

বহি:সংযোগ

চিলির রাষ্ট্রপতি
১৯৫১-এ জন্ম
চিকিৎসক
মহিলা প্রতিরক্ষা মন্ত্রী
বিবিসি ১০০ নারী
জীবিত ব্যক্তি
মহিলা সরকার প্রধান
নারী রাষ্ট্রপ্রধান
মানবাধিকার বিষয়ক জাতিসংঘের হাই কমিশনার
চিলি বিশ্ববিদ্যালয়ের প্রাক্তন শিক্ষার্থী
নারী শিশু বিশেষজ্ঞ
নারী রাষ্ট্রপতি
দীনেন্দ্রকুমার রায়

দীনেন্দ্রকুমার রায় (২৬ আগস্ট ১৮৬৯ – ২৭ জুন ১৯৪৩) একজন পত্রিকা সম্পাদক, অনুবাদক এবং বাঙালি গ্রন্থকার।

প্রারম্ভিক জীবন 
দীনেন্দ্রকুমার রায় অবিভক্ত নদীয়ার মেহেরপুরের বাসিন্দা ছিলেন। তার পিতার নাম ব্রজনাথ রায়। ১৮৮৮ খ্রিষ্টাব্দে মহিষাদল হাই স্কুল থেকে প্রবেশিকা পাস করে কৃষ্ণনগর সরকারি কলেজে ভর্তি হন। ১৮৯৩ খ্রিষ্টাব্দে রাজশাহী জেলা জজের কর্মচারী নিযুক্ত হন তিনি।

সাহিত্য চর্চা 
১২৯৫ বঙ্গাব্দে তার প্রথম রচনা একটি কুসুমের মর্মকথা : প্রবাদ প্রশ্নে ভারতী ও বালক পত্রিকায় প্রকাশিত হয়। ১৮৯৮ খ্রিষ্টাব্দে বাংলা শিক্ষক নিযুক্ত হয়ে বরোদায় দুই বছর কাটান। এসময় তিনি ঋষি অরবিন্দ ঘোষের বাংলার শিক্ষক ছিলেন। সেখান থেকে ফিরে তিনি ১৯০০ খ্রিষ্টাব্দে সাপ্তাহিক বসুমতী পত্রিকার সহ সম্পাদক ও পরে সম্পাদক হন। এই সময়ে নন্দন কানন মাসিক পত্রিকারও সম্পাদক ছিলেন। বাংলার পল্লীজীবন সম্পর্কিত তার লেখাগুলি স্বয়ং রবীন্দ্রনাথ ঠাকুরকেও মুগ্ধ করেছিল। সেকালের পল্লীজীবন নিয়ে লেখা তার বইগুলি (পল্লী চিত্র, পল্লী কথা, পল্লী বৈচিত্র্য) পড়ে তিনি মন্তব্য করেছিলেন, "বাংলা দেশের হৃদয় হইতে আনন্দ ও শান্তি বহন করিয়া আনিয়া আমাকে উপহার দিয়াছেন।"

গোয়েন্দা সিরিজ 
দীনেন্দ্রকুমারের অমর সৃষ্টি গোয়েন্দা রবার্ট ব্লেক ও তার সহকারী স্মিথ। আসলে এই গল্পগুলি স্যাক্সটন ব্লেকের অনুবাদ বা ভাবানুবাদ। দীনেন্দ্রকুমার ধার করেছিলেন ব্রিটিশ পপুলার সিরিজ শ্যাক্সটন ব্লেকের কাহিনী, যেগুলি প্রায় একশো বছরব্যাপী লন্ডন তথা ইংল্যান্ড এ অত্যন্ত জনপ্রিয় ছিল। সুলেখক দীনেন্দ্রকুমার রায় নিজের ভাষায় বাঙালি পাঠকের মনের মতো করে সাজিয়েছেন কাহিনীগুলিকে। এই স্যাক্সটন গোয়েন্দার লেখক একজন নন, বিভিন্ন সময় বিভিন্ন লেখক লিখে বাঁচিয়ে রেখেছিলেন গোয়েন্দা সিরিজ। কমিক স্ট্রিপ, রেডিও প্রোগ্রাম, ইত্যাদিতে স্যাক্সটন গোয়েন্দা জনপ্রিয় ছিল। নন্দনকানন সিরিজ বা রহস্য লহরী সিরিজে ডিটেকটিভ রবার্ট ব্লেককে ইংরজি থেকে অনুবাদের মাধ্যমে বাংলার অল্পবয়সী ছেলেমেয়েদের মধ্যে পরিচিত করে তিনি প্রসিদ্ধ হন। এই সিরিজের প্রকাশিত উপন্যাসের সংখ্যা ২১৭টি।

অন্যান্য সাহিত্যকর্ম 
তার প্রকাশিত অন্যান্য উল্লেখযোগ্য গ্রন্থ :
 বাসন্তী
 হামিদা
 পট
 অজয় সিংহের কুঠি
 পল্লীচিত্র
 পল্লীবৈচিত্র
 পল্লীকথা
 পল্লীচরিত্র
 ঢেঁকির কীর্তি

তথ্যসূত্র 

মেহেরপুর জেলার ব্যক্তি
বাঙালি সম্পাদক
বাঙালি অনুবাদক
বাঙালি ঔপন্যাসিক
১৯শ শতাব্দীর বাঙালি ঔপন্যাসিক
২০শ শতাব্দীর বাঙালি ঔপন্যাসিক
নদিয়া জেলার ব্যক্তি
১৮৬৯-এ জন্ম
১৯৪৩-এ মৃত্যু
২০শ শতাব্দীর ভারতীয় ঔপন্যাসিক
ভারতীয় ম্যাগাজিন সম্পাদক
বাঙালি গোয়েন্দা কাহিনি লেখক
কৃষ্ণনগর সরকারি কলেজের প্রাক্তন শিক্ষার্থী
বাঙালি লেখক
২০শ শতাব্দীর বাঙালি
১৯শ শতাব্দীর বাঙালি
বাঙালি হিন্দু
ভারতীয় পুরুষ লেখক
ভারতীয় লেখক
ভারতীয় ঔপন্যাসিক
ভারতীয় পুরুষ ঔপন্যাসিক
বাংলা ভাষার লেখক
ভারতীয় শিশুসাহিত্যিক
কলকাতা বিশ্ববিদ্যালয়ের প্রাক্তন শিক্ষার্থী
ভারতীয় সম্পাদক
২০শ শতাব্দীর ভারতীয় লেখক
১৯শ শতাব্দীর ভারতীয় লেখক
১৯শ শতাব্দীর ভারতীয় ঔপন্যাসিক
পশ্চিমবঙ্গের লেখক
ভারতীয় রহস্য লেখক
৫৫৫ টাইমার

৫৫৫ টাইমার (ইংরেজি ভাষায়: 555 timer) একটি সমন্বিত বর্তনী যা বিভিন্ন ধরনের টাইমার এবং মাল্টিভাইব্রেটর বর্তনী তৈরীতে ব্যবহৃত হয়। এই আইসি উদ্ভাবন ও নকশা করেন সুইজারল্যান্ডের ইলেকট্রনিক্স প্রকৌশলী Hans R. Camenzind। ১৯৭০ সালে এর নকশার কাজ শেষ হয় এবং ১৯৭১ সালে সিগনেটিক্স তা প্রথমবারের মত বাজারজাত করে। টাইমারটির মূল নাম ছিল "এসই৫৫৫" বা "এনই৫৫৫" এবং সাধারণভাবে একে "আইসি টাইম মেশিন" বলা হতো। প্রথম দিকে নকশা করার জন্য ৫ কিলোওহম মানের তিনটি রোধক ব্যবহার করা হতো বলেই এর নাম রাখা হয়েছিল ৫৫৫। কম দাম এবং দীর্ঘ স্থায়িত্বের কারণে এখনও এই বর্তনী ব্যবহার করা হয়। ২০০৩ সালের হিসাব মতে প্রতি বছর ১০০ কোটি ৫৫৫ টাইমার তৈরি করা হয়।

এ যাবৎ উৎপাদিত সবচেয়ে জনপ্রিয় ও সফল সমন্বিত বর্তনীগুলোর মধ্যে ৫৫৫ টাইমার উল্লেখযোগ্য। একটি ৮ পিনবিশিষ্ট মিনি ডুয়াল-ইন-লাইন প্যাকেজের (ডিআইপি-৮) মধ্যে সিলিকন চিপ স্থাপন করা হয়। চিপের মধ্যে থাকে ২৩টি ট্রানজিস্টর, ২টি ডায়োড এবং ১৬টি রোধক। ৫৫৬ একটি ১৪ পিনের ডিআইপি। একটি মাত্র সিলিকন চিপের মধ্যে দুটি ৫৫৫ টাইমার সংযুক্ত করে এটা তৈরি করা হয়। আর ৫৫৮ হল ১৬ পিনের ডিআইপি যা একই চিপের মধ্যে খানিক পরিবর্তিত ৪টি ৫৫৫ সংযুক্ত করে তৈরি করা হয়। এই টাইমারের তিন ভাবে কাজ করতে পারে: একস্থৈতিক (monostable), দ্বিস্থৈতিক (bistable) এবং অস্থিতিশীল (astable)।

ব্যবহারবিধি

বহিঃসংযোগ 

 555 Timer Circuits - the Astable, Monostable and Bistable
 555 Timer Tutorial
 555 and 556 Timer Circuits
 555 Timer Pin configurations
 Data Sheet (Fairchild) (PDF)

সমন্বিত বর্তনী